 

**בבית הדין הצבאי המחוזי**

**במחוז שיפוטי מרכז**

**בפני השופטת: סא"ל ענת שחר ויינברג**

**בעניין: התובע הצבאי (ע"י ב"כ, סרן יובל האן)**

**נגד**

**הנאשם:X/XXX סמל א' א' (ע"י ב"כ, עו"ד שמעון אמיר)**

הכרעת - דין

על פי הודאתו מורשע הנאשם בעבירה של סיוע להחזקת סם מסוכן בצוותא , לפי סעיף 7 (א) + (ג) סיפא לפקודת הסמים המסוכנים [נוסח חדש], התשל"ג – 1973 בצירוף סעיפים 31 ו-32 לחוק העונשין, התשל"ז- 1977 וכן בעבירה שעניינה סירוב להיבדק לשם גילוי שימוש בסמים מסוכנים, לפי סעיפים 127א ו-250א לחוק השיפוט הצבאי, תשט"ו-1955, בהתאם לכתב האישום המתוקן ולפרטים הנוספים.

1. **ניתנה היום, י"א בניסן התשפ"ג, 02.04.2023, והודעה בפומבי ובמעמד הצדדים.**

 **\_\_\_\_\_\_\_\_\_\_\_**

  **שופטת**

גזר - דין

הנאשם הורשע על פי הודאתו בכתב אישום מתוקן בעבירה של סיוע להחזקת סם מסוכן בצוותא , לפי סעיף 7 (א) + (ג) סיפא לפקודת הסמים המסוכנים [נוסח חדש], התשל"ג – 1973 בצירוף סעיפים 31 ו-32 לחוק העונשין, התשל"ז- 1977 וכן בעבירה שעניינה סירוב להיבדק לשם גילוי שימוש בסמים מסוכנים, לפי סעיפים 127א ו-250א לחוק השיפוט הצבאי, תשט"ו-1955. על פי כתב האישום המתוקן, הנאשם בהיותו חייל בצה"ל נפגש עם אזרח והעביר לידיו גרמים בודדים של סם מסוכן מסוג קנאביס. בנוסף, במעמד חקירתו ביום 01.03.23 סירב למסור דגימת שתן לשם גילוי שימוש בסמים מסוכנים חרף העובדה שנצטווה לכך כדין.

הסדר הטיעון אליו הגיעו הצדדים גובש במסגרת הליך גישור שנוהל בראשות נשיא המחוז. במסגרת הסדר הטיעון נשקלו גם טיעונים ראייתיים, אשר הובילו לתיקון כתב האישום. כן נשקלו נסיבותיו האישיות והמשפחתיות של הנאשם.

בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג.

על הנאשם נגזרים, אפוא, העונשים הבאים:

1. **תשעים (90) ימי מאסר לריצוי בפועל, שיימנו החל ביום מעצרו.**
2. **עונש מאסר מותנה בן שמונים (80) ימים למשך שלוש (3) שנים , שלא יעבור עבירה לפי פקודת הסמים המסוכנים [נוסח חדש], התשל"ג-1973.**
3. **עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 127א+250א לחוק השיפוט הצבאי, התשט"ו-1955 או עבירה של אי קיום הוראות לפי סעיף 133 לחוק השיפוט הצבאי, אם יעבור עבירה לפי פקודת מטכ"ל 33.0220, למעט בגין שתיית משקה משכר.**
4. **שמונים ותשעה (89) ימי פסילת רישיון נהיגה אזרחי החל מיום סיום ריצוי עונש המאסר. במועד זה יפקיד הנאשם את כלל רישיונותיו בסמכות רישוי צה"ל. הובהר והוסבר לנאשם כי רישיונו יהיה פסול מיום סיום ריצוי עונש המאסר, ואולם מניין הפסילה יחל להימנות רק ממועד הפקדת הרישיונות בפועל.**
5. **הורדה לדרגת טוראי.**

לאור סיום ההליך ובהסכמת התביעה , גורמי מצ"ח מתבקשים להשיב לנאשם את מכשירו הסלולרי ואת הכספת שנתפסה במעמד החיפוש. העתק יועבר למפקד מצ"ח XXX.

1. **זכות ערעור כחוק.**
2. **ניתן היום, י"א בניסן התשפ"ג, 02.04.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

**שופטת**

**נערך על ידי: א.ג**

**בתאריך: 30.04.2023**

**חתימת המגיה: סגן שיר בן ארמון**